ສະພາແຫ່ງຊາດປຶກສາຫາລືກ່ຽວກັບຮ່າງປະມວນກົດໝາຍອາຍາ (ສະບັບປັບປຸງ)
ສະພາແຫ່ງຊາດປຶກສາຫາລືກ່ຽວກັບ
ຮ່າງປະມວນກົດໝາຍອາຍາ(ສະບັບປັບປຸງ)
(ພາບປະກອບ)
ວັນທີ 30/10, ສະພາແຫ່ງຊາດປຶກສາຫາລືກ່ຽວກັບເນື້ອໃນຍັງມີຄວາມເຫັນແຕກຕ່າງກັນຂອງຮ່າງປະມວນກົດໝາຍອາຍາ(ສະບັບປັບປຸງ) ທີ່ວາລະປະຊຸມ, ສະມາຊິກສະພາແຫ່ງຊາດສ່ວນຫຼາຍໄດ້ເຫັນດີໂດຍຖືວ່າ, ປະມວນກົດໝາຍໄດ້ຮັບການປັບປຸງຕາມຈິດໃຈປະຕິຮູບດ້ານຕຸລາການ, ຊົມເຊີຍເລື່ອງຫຼຸດຜ່ອນຮູບການລົງໂທດປະຫານຊີວິດສຳລັບບາງໂທດ, ເພີ່ມຮູບການປັບໄໝລົງໂທດດ້ວຍເງິນ ແລະ ດັດສ້າງໂດຍບໍ່ກັດຂັງ; ບໍ່ຫັນເປັນຄະດີອາຍາບາງໂທດ ແລະ ຫັນເປັນຄະດີອາຍາບາງໂທດທີ່ຈຳເປັນ. ບັນດາສະມາຊິກສະພາແຫ່ງຊາດກໍ່ສະເໜີເພີ່ມເຕີມ, ປັບປຸງບາງເນື້ອໃນໃນຮ່າງກົດໝາຍ. ທ່ານ ຫງວຽນເລິມແທ່ງ, ສະມາຊິກສະພາແຫ່ງຊາດແຂວງລ້າງເຊີນ, ປະກອບຄວາມຫັນວ່າ:
“ຂ້າພະເຈົ້າສະເໜີເພີ່ມເຕີມມາດຕາໃໝ່ທີ່ກຳນົດໂທດຜະລິດ, ຄ້າຂາຍ, ນຳໃຊ້ທາດເກືອດຫ້າມ, ສານພິດເກີນກຳນົດໃນການປູກຝັງ, ລ້ຽງສັດ, ຮັກສາ, ປຸງແຕ່ງຜັກ, ໝາກໄມ້ ແລະ ສະບຽງອາຫານ. ການປັບໄໝລົງໂທດນີ້ ກໍ່ຄ້າຍຄືກັນກັບການປັບໄໝລົງໂທດສຳລັບກໍລະນີຜະລິດ, ຄ້າຂາຍທັນຍາຫານ, ສະບຽງອາຫານປອມ. ນີ້ແມ່ນມາດຕະການຈຳເປັນທີ່ສຸດ, ເພື່ອແນໃສ່ຮັບປະກັນໃຫ້ການຜະລິດປອດໃສ, ພິເສດໃນວິວັດແຫ່ງການເຊື່ອມໂຍງ“.
ແລະກໍ່ຢູ່ທີ່ວາລະປຶກສາຫາລື, ກະຊວງຍຸຕິທຳກໍ່ລາຍງານ ໄດ້ຮັບຄວາມເຫັນປະກອບຂອງປະຊາຊົນປະມານ 7 ລ້ານເທື່ອ ສຳລັບຮ່າງປະມວນກົດໝາຍອາຍາສະບັບປັບປຸງ. ຕາມຄວາມເຫັນຕີລາຄາລວມຂອງປະຊາຊົນແລ້ວ, ຮ່າງປະມວນກົດໝາຍໄດ້ສະແດງໃຫ້ເຫັນບັນດາທັດສະນະໃໝ່ກ່ຽວກັບການປະຕິຮູບດ້ານຕຸລາການ, ການສ້າງລັດແຫ່ງອຳນາດນິຕິບັນຍັດສັງຄົມນິຍົມ, ການປົກປ້ອງສິດທິມະນຸດ, ສິດພົນລະເມືອງ ແລະ ປົກປັກຮັກສາຊາຍແດນ, ຜືນແຜ່ນດິນ, ການຫັນເປັນລະບອບບັນດາສົນທິສັນຍາສາກົນເຊິ່ງຫວຽດນາມ ເປັນສະມາຊິກ.
(ແຫຼ່ງຄັດຈາກ VOV)